Glo – om te kry wat jy nodig het | Naledi
Tuis/Katalogus/Glo – om te kry wat jy nodig het
Wat het jy werklik nodig?
Wat wil jy vreeslik graag regkry?
Watter droom wil jy laat waar word?
Het jy geweet? Jou lewe het 'n unieke doel wat net jý kan vervul. Die verrassing is dat jy kan kry wat jy vir 'n sinvolle lewe nodig het, deur te glo. Hennie J de Villiers, skrywer van die baanbrekerboek, Hoekom is ek hier? maak in sy jongste publikasie nuwe perspektief oop. Om te glo, behels 'n spirituele krag waaroor elke mens beskik – ook jy. Die geheim is net om hierdie krag te kan uitoefen.
Dit daag ons uit en vra 'n nuwe siening van God as spirituele krag. 'n Sielkundige studie van Jesus as mens verklap die geheim van pisteuó – die krag van glo. Niks goedkoop voorspoedgeloof nie; jy glo deur verantwoordelikheid te neem vir jou eie lewensdoel. Hierdie boek leer nie net wat glo behels nie, maar ook hoe om hierdie krag daagliks in te oefen, deur liefde te gee.